Ministru kabineta rīkojuma projekta

„**Par valsts nekustamā īpašuma Zilokalnu prospektā 13, Ogrē, Ogres novadā, nodošanu Ogres novada pašvaldības īpašumā**”

sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta “Par valsts nekustamā īpašuma Zilokalnu prospektā 13, Ogrē, Ogres novadā, nodošanu Ogres novada pašvaldības īpašumā” (turpmāk – rīkojuma projekts) mērķis ir, ievērojot Publiskas personas mantas atsavināšanas likumā (turpmāk – Atsavināšanas likums) ietverto regulējumu, nodot bez atlīdzības Ogres novada pašvaldības īpašumā valstij piederošo nekustamo īpašumu Zilokalnu prospektā 13, Ogrē, Ogres novadā (turpmāk – Nekustamais īpašums), lai saskaņā ar likuma „Par pašvaldībām” 15.panta pirmo daļu to izmantotu pašvaldības autonomo funkciju īstenošanai. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Atsavināšanas likuma 42.panta pirmā daļa, 43.pants, likuma „Par pašvaldībām” 15.panta pirmās daļas 2.punkts.Ogres novada domes 2019.gada 19.septembra lēmums (protokola Nr.12; 27.§). Ministru prezidenta 2019.gada 7.oktobra rezolūcija Nr.7.8.5./2019-DOC-1961-1646. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ogres novada dome 2019.gada 19.septembra sēdē pieņēmusi lēmumu (protokola Nr.12; 27.§) “Par valsts nekustamā īpašuma Zilokalnu prospektā 13, Ogrē, Ogres novadā (kadastra Nr.7401 002 0199) pārņemšanu Ogres novada pašvaldības īpašumā”, saskaņā ar kuru nolemts pārņemt Ogres novada pašvaldības īpašumā bez atlīdzības Nekustamo īpašumu, lai izveidotu autostāvvietas dabas parka „Ogres Zilie kalni” apmeklētāju un pilsētas iedzīvotāju autotransporta novietošanai, tādejādi nodrošinot likuma “Par pašvaldībām” 15.panta pirmās daļas 2.punktā noteiktās pašvaldības autonomās funkcijas - gādāt par savas administratīvās teritorijas labiekārtošanu un sanitāro tīrību (ielu, ceļu un laukumu būvniecība, rekonstruēšana un uzturēšanai) - izpildi.Nekustamais īpašums robežojas ar dabas parku “Ogres Zilie kalni”, kura apmeklētāju skaits pēdējos gados ir strauji pieaudzis, kā arī ar daudzdzīvokļu dzīvojamo māju kvartālu, kurā ir problēma ar autostāvvietu nepietiekamību daudzdzīvokļu dzīvojamo māju iedzīvotājiem. Šobrīd pašvaldības rīcībā nav brīvu zemes vienību autostāvvietas izveidošanai dabas parka „Ogres Zilie kalni” apmeklētāju un pilsētas iedzīvotāju autotransporta novietošanai. Ogres novada dome 29.01.2020. vēstulē Nr.2-5.1/297, kas adresēta valsts akciju sabiedrībai “Valsts nekustamie īpašumi” (turpmāk – VNĪ), norāda, ka autostāvvietas paredzēts izmantot diviem mērķiem:1. nodrošināt autostāvvietas blakus Nekustamajam īpašumam esošo daudzdzīvokļu māju iedzīvotājiem autotransporta novietošanai, jo, ņemot vērā zemes piederības robežas, daudzdzīvokļu māju pieguļošajā teritorijā nav iespējams izbūvēt autostāvvietas. Tā kā autostāvvieta būs paredzēta ierobežotam iedzīvotāju lokam (blakus Nekustamajam īpašumam esošo daudzdzīvokļu māju iedzīvotājiem), plānots, ka minētās autostāvvietas būs maksas pakalpojums daudzdzīvokļu mājas iedzīvotājiem, sedzot faktiskās izmaksas par autostāvvietas labiekārtošanas un uzturēšanas darbiem;
2. nodrošināt bezmaksas autostāvvietas ar laika ierobežojumu dabas parka “Ogres Zilie kalni” apmeklētājiem, jo dabas parka “Ogres Zilie kalni” apmeklētāju skaits pēdējos gados ir strauji pieaudzis, bet pašvaldības rīcībā nav brīvu zemes vienību autostāvvietas izveidošanai dabas parka „Ogres Zilie kalni” apmeklētājiem.

Saskaņā ar Komisijas paziņojuma par Līguma par Eiropas Savienības darbību 107. panta 1. punktā minēto valsts atbalsta jēdzienu 207.punktā noteikto, publiskais finansējums, kuru sniedz parastajiem papildpakalpojumiem (piemēram, [..] maksas stāvvietām) infrastruktūrās, kuras izmanto galvenokārt tikai nesaimnieciskajai darbībai, parasti neietekmē tirdzniecību starp dalībvalstīm, jo šie parastie papildpakalpojumi diez vai piesaistītu citu dalībvalstu klientus un to finansēšana diez vai izraisītu būtisku ietekmi uz pārrobežu ieguldījumiem vai uzņēmējdarbību, līdz ar to ar rīkojuma projektu plānotais pasākums nekvalificējas kā komercdarbības atbalsts. Saskaņā ar Ogres novada pašvaldības 2012.gada 21.jūnija saistošo noteikumu Nr.16/2012 „[Ogres novada teritorijas izmantošanas un apbūves noteikumi](file:///C%3A/Users/dindrike/AppData/Local/Microsoft/Windows/INetCache/Content.Outlook/K89K77H0/16_2012%20teritorijas%20planojums%20un%20apbuves%20noteikumi_aktuala_redakcija.doc)” grafisko daļu Nekustamais īpašums atrodas Satiksmes infrastruktūras teritorijā. Atļautā izmantošana noteikta saistošo noteikumu 6.6.apakšnodaļā.Valsts īpašuma tiesības Finanšu ministrijas personā uz Nekustamo īpašumu nostiprinātas Ogres pilsētas zemesgrāmatas nodalījumā Nr. 100000478107.Saskaņā ar Nekustamā īpašuma valsts kadastra informācijas sistēmas (turpmāk – NĪVKIS) datiem Nekustamā īpašuma sastāvā ietilpst:1) Ogres pilsētas zemesgrāmatas nodalījumā Nr. 100000478107 ierakstīta zemes vienība ar kopējo platību 0,2095 ha (zemes vienības kadastra apzīmējums 7401 002 0199), lietošanas mērķis: 1105 – atsevišķi nodalītas atklātas autostāvvietas. Zemes vienības kadastrālā vērtība 2020.gada 1.janvārī noteikta 10 848 *euro;* 2) Pamatojoties uz Rīgas apgabaltiesas Civillietu tiesas kolēģijas 2016.gada 9.novembra spriedumu civillietā Nr.C04266113 (stājies spēkā 2019.gada 29.martā) Finanšu ministrijas tiesiskajā valdījumā esošās būves:* būve (būves kadastra apzīmējums 7401 002 0199 001) - asfaltēts laukums ar kopējo platību 2600 kv.m., galvenais lietošanas veids: 2112 – ielas, ceļi un laukumi, un tās kadastrālā vērtība uz 2020.gada 1.janvāri noteikta 4438 *euro*;
* būve (būves kadastra apzīmējums 7401 002 0199 002) - apgaismošanas līnija ar balstiem un lampām ar kopējo garumu 130 m, galvenais lietošanas veids: 2420 – citas, iepriekš neklasificētas, inženierbūves, un tās kadastrālā vērtība uz 2020.gada 1.janvāri noteikta 111 *euro*;
* būve (būves kadastra apzīmējums 7401 002 0199 003) - žogs ar kopējo platību 336 kv.m., galvenais lietošanas veids: 2420 - citas, iepriekš neklasificētas, inženierbūves, un tās kadastrālā vērtība uz 2020.gada 1.janvāri noteikta 239 *euro.*

Saskaņā ar uz Rīgas apgabaltiesas Civillietu tiesas kolēģijas 2016.gada 9.novembra spriedumu civillietā Nr.C04266113 valstij Finanšu ministrijas personā atzītas īpašuma tiesības arī uz būvēm – sarga ēka un āra tualete.Minētās būves ir funkcionāli piederīgas Nekustamajam īpašumam un ir nesaraujami saistītas ar zemes vienību.Atbilstoši Civillikuma 853.pantam, visas tiesiskās attiecības, kas zīmējas uz galveno lietu, pašas par sevi attiecas arī uz tās blakus lietām, līdz ar to rīkojuma projekts paredz kopā ar Nekustamo īpašumu atsavināt Ogres novada pašvaldībai arī uz zemes vienības esošās būves, kas ir nesaraujami saistītas ar Nekustamo īpašumu un tiks atsavinātas kopā ar galveno lietu. Pēc Nekustamā īpašuma pārņemšanas Ogres novada pašvaldība veiks nepieciešamās darbības datu aktualizācijai NĪVKIS, tai skaitā arī būvju - sarga ēkas un āra tualetes - reģistrēšanu NĪVKIS, kā arī īpašuma tiesību uz Nekustamo īpašumu nostiprināšanu zemesgrāmatā.Saskaņā ar NĪVKIS un Ogres pilsētas zemesgrāmatas nodalījuma Nr.100000478107 datiemNekustamajam īpašumam ir noteikti apgrūtinājumi:1. aizsargjoslas teritorija gar ūdensvadu - 0,0067 ha;
2. aizsargjoslas teritorija gar pazemes elektronisko sakaru tīklu līnijām un kabeļu kanalizāciju – 0,0032 ha;
3. ekspluatācijas aizsargjoslas teritorija ap elektrisko tīklu gaisvadu līniju pilsētās un ciemos ar nominālo spriegumu līdz 20 kilovoltiem - 0,0320 ha.

Visi apgrūtinājumi pilnā apmērā būs saistoši nekustamā īpašuma ieguvējam. Nekustamā īpašuma ieguvējam būs jāievēro Aizsargjoslu likumā noteiktie aprobežojumi konkrētajā aizsargjoslā.Nekustamais īpašums nav iznomāts.Ņemot vērā, ka nav zināmas valsts iestādes, kuru vajadzībām būtu lietderīgi turpmāk saglabāt Nekustamo īpašumu valsts īpašumā, kā arī tas nav piemērots VNĪ saimnieciskās darbības veikšanai, 2019.gada 8.augustā VNĪ Īpašumu izvērtēšanas komisija (prot. Nr. IZKP-19/31, 7.3.apakšpunkts) pieņēmusi lēmumu noteiktā kārtībā sagatavot un virzīt Ministru kabineta rīkojuma projektu par Nekustamā īpašuma nodošanu bez atlīdzības Ogres novada pašvaldības īpašumā pašvaldības lēmumā norādīto autonomo funkciju nodrošināšanai. Ogres novada dome 29.01.2020. vēstulē Nr.2-5.1/297 informē, ka Administratīvā rajona tiesa ar 2019.gada 27.decembra lēmumu lietā Nr.A420306919 nolēmusi pieņemt sabiedrības ar ierobežotu atbildību “Mepo” (turpmāk – SIA “Mepo”) pieteikumu par Ogres novada domes 2019.gada 19.septembra lēmuma (protokola Nr.12; 27.§) “Par valsts nekustamā īpašuma Zilokalnu prospektā 13, Ogrē, Ogres novadā (kadastra Nr.7401 002 0199) pārņemšanu Ogres novada pašvaldības īpašumā” atcelšanu daļā par būvju (asfaltēts laukums, apgaismošanas līnija ar balstiem un lampām, žogs) pārņemšanu pašvaldības īpašumā un ierosinājusi administratīvo lietu. Pieteicējs SIA “Mepo” pamato savu pieteikumu uz 2019.gada 1.februārī noslēgto vienošanos par savstarpējo prasījumu izpildi starp pieteicēju kā aizdevēju, SIA “Z13” kā galvotāju un sabiedrību ar ierobežotu atbildību “Z Noma” kā aizņēmēju. Uz minētās vienošanās pamata galvotājs SIA “Z13” esot nodevis pieteicēja SIA “Mepo” īpašumā rīkojuma projektā minētās būves. Finanšu ministrijas ieskatā SIA “Mepo” pieteikums nav pamatots un tas nav pietiekams pamats, lai apturētu rīkojuma projekta virzību izskatīšanai Ministru kabinetā, ņemot vērā šādus apsvērumus:* Saskaņā ar Rīgas apgabaltiesas Civillietu tiesas kolēģijas 2016.gada 9.novembra spriedumu civillietā Nr.C04266113 īpašuma tiesības uz asfaltētu laukumu, apgaismošanas līniju ar balstiem un lampām, žogu, sarga ēku, āra tualeti, kas atrodas uz valstij Finanšu ministrijas personā piederošās zemes vienības, atzītas valstij Finanšu ministrijas personā (atbildētājs lietā sabiedrība ar ierobežotu atbildību “Z13” (turpmāk – SIA “Z13”) un sabiedrība ar ierobežotu atbildību “Ofi”. Ar 2019.gada 29.marta Latvijas Republikas Senāta spriedumu lietā Nr.SKC-17/2019 Rīgas apgabaltiesas Civillietu tiesas kolēģijas 2016.gada 9.novembra spriedums civillietā Nr.C04266113 atstāts negrozīts, bet SIA “Z13” kasācijas sūdzība noraidīta;
* Saskaņā ar NĪVKIS datiem būves (asfaltēts laukums, apgaismošanas līnija ar balstiem un lampām, žogs) iekļautas Nekustamā īpašuma sastāvā un Finanšu ministrija norādīta kā to tiesiskais valdītājs, kā arī Ogres pilsētas zemesgrāmatas nodalījumā Nr. 100000478107 Nekustamajam īpašumam nav reģistrētas aizlieguma atzīmes;
* Administratīvā apgabaltiesa ar 2018.gada 20.februāra spriedumu lietā Nr.A420148317 noraidījusi pieteicēja SIA “Z13” pieteikumu par labvēlīga administratīvā akta izdošanu, ar kuru pieteicējai tiktu nodota atsavināšanai zemes vienība Zilokalnu prospektā 13, Ogrē, Ogres novadā. Administratīvā apgabaltiesa spriedumā atzina, ka pieteicējas īpašumtiesības uz būvēm, kas atrodas uz zemes vienības, nav pierādītas. Būves nav ierakstītas zemesgrāmatā, līdz ar to pieteicējai nav tiesības prasīt publiskas personas mantas atsavināšanu saskaņā ar Publiskas personas mantas atsavināšanas likuma 4.panta ceturtās daļas 3.punktu. Saskaņā ar Latvijas Republikas Senāta 2019.gada 30.jūlija lēmumu pieteicēja SIA “Z13” iesniegtā kasācijas sūdzība par Administratīvās apgabaltiesas 2018.gada 20.februāra spriedumu lietā Nr.A420148317 nav pieņemta;
* Strīds, kas radies saistībā ar starp privātpersonām noslēgto darījumu (2019.gada 1.feburārī noslēgto vienošanos par savstarpējo prasījumu izpildi) risināms darījuma pušu starpā. Minētais darījums valsti un pašvaldību nesaista. Likuma “Par nekustamā īpašuma ierakstīšanu zemesgrāmatās” pārejas noteikumu 3.punkts noteic, ka šā likuma 21.panta noteikumi nav piemērojami (atsavināšanas līgums nevar būt par pamatu ieguvēja īpašuma tiesību nostiprināšanai), ja nekustamais īpašums nav bijis ierakstīts zemesgrāmatā un atsavināšanas līgums par ēkām (būvēm) noslēgts pēc 2000.gada 1.janvāra. Civillikuma 988.pants nosaka, ka nodot var tikai tas, kam ir tiesība atsavināt nododamo lietu, savā vai cita vārdā, un līdz ar to griba atdot lietu citam par īpašumu; 993.pants nosaka, ka nodošana vien vēl nenodibina nekustama īpašuma ieguvējam īpašuma tiesību: to iegūst tikai ar iegūšanas tiesiskā pamata un par to izgatavotā akta ierakstīšanu zemes grāmatās; 994.pants nosaka, ka par nekustama īpašuma īpašnieku atzīstams tikai tas, kas par tādu ierakstīts zemes grāmatās; 996.pants nosaka, ka nodošana, kas izdarīta maldoties par pašu nododamo lietu vai nodevēja īpašuma tiesību uz to, īpašuma pāreju nenodibina.

Ievērojot Atsavināšanas likuma 42.panta pirmās daļas nosacījumus, Ogres novada pašvaldībai Nekustamais īpašums bez atlīdzības jānodod atpakaļ valstij, ja tas vairs netiek izmantots rīkojuma 1.punktā minēto funkciju veikšanai. Lai nodrošinātu minētā pienākuma īstenošanu, nostiprinot zemesgrāmatā īpašuma tiesības uz Nekustamo īpašumu, jānorāda, ka īpašuma tiesības nostiprinātas uz laiku, kamēr Ogres novada pašvaldība nodrošina šā rīkojuma 1.punktā minēto funkciju īstenošanu, un jāieraksta atzīmi par aizliegumu atsavināt nekustamo īpašumu un apgrūtināt to ar hipotēku (izņemot, ja nekustamais īpašums tiek ieķīlāts par labu valstij (Valsts kases personā), lai saņemtu Eiropas Savienības fondu atbalstu).Nododot valsts nekustamo īpašumu pašvaldībai tiek sasniegts sabiedrības interesēm atbilstošs mērķis.Rīkojuma projekts attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas | Finanšu ministrija (VNĪ). |
| 4. | Cita informācija | Saskaņā ar Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 12.punktā noteikto, ja valsts nekustamais īpašums nav nepieciešams tā valdītājam, jautājumu par nekustamā īpašuma iespējamo nepieciešamību citai valsts iestādei, valsts kapitālsabiedrībai vai atsavinātas publiskas personas vai to iestādes funkciju nodrošināšanai, noskaidro, izsludinot Valsts sekretāru sanāksmē attiecīgu Ministru kabineta rīkojuma projektu. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ogres novada pašvaldība, Finanšu ministrija, VNĪ. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020. | Turpmākie trīs gadi (*euro*) |
| 2021. | 2022. | 2023. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  0 |  0 |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 |  0 |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi |  0 |  0 |  0 |  0 |  0 |  0 |  0 |
| 2.1. valsts pamatbudžets |  0 |  0 |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  0 |  0 |  0 |  0 |  0 |  0 |  0 |
| 3.1. valsts pamatbudžets |  0 |  0 |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  0 | 0  |  0 |  0 |  0 |  0 |  0 |
| 5. Precizēta finansiālā ietekme |  x |  0 |  x |  0 |  x |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  0 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Rīkojuma projekts neskar valsts budžetu. Ogres novada pašvaldībai radīsies izdevumi, pārreģistrējot Nekustamo īpašumu uz sava vārda, veicot datu aktualizāciju NĪVKIS, kā arī izdevumi, kas saistīti ar Nekustamā īpašuma uzturēšanu. Minētie izdevumi tiks segti no Ogres novada pašvaldības budžeta līdzekļiem. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā – sadaļā *Tiesību aktu projekti* un Finanšu ministrijas mājas lapā – sadaļā *Sabiedrības līdzdalība/Tiesību aktu projekti.* |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija, VNĪ, Ogres novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Finanšu ministrs J.Reirs

Deņisova 25600849

mara.denisova@vni.lv